stanford-oval/wikipedia huggingface dataset:
המורשת האנגלית
הערות שוליים

1 2  "Our History". English Heritage. English Heritage Trust. נבדק ב-6 באפריל 2015. {{cite web}}:  (עזרה)
↑  "New Era for English Heritage". English Heritage. English Heritage Trust. נבדק ב-6 באפריל 2015. {{cite web}}:  (עזרה)
↑    Geoffrey Lean, ‏Does our history have a future in the hands of the English Heritage Trust?, The Telegraph, 28 February 2015
↑  "See English Heritage history for free". נבדק ב-10 במאי 2011. {{cite web}}:  (עזרה)
1 2  "English Heritage Information Pack 2010". נבדק ב-10 במאי 2011. {{cite web}}:  (עזרה)
↑  English Heritage 2009–2010 Annual Report and Accounts
| --- | --- |
בקרת זהויות :  NLI: 987007260985805171  BnF: cb12439032j (data)  CiNii: DA04474164  GND: 5012904-1  ISNI: 0000 0001 2222 6199  LCCN: n86029145  MusicBrainz: 4f3fe7dc-28db-4514-aa0b-c2ae841b33df  NKC: ko2002102501  SUDOC: 033531986  VIAF: 145308002   WorldCat (עם VIAF): 145308002
23 בפברואר

23 בפברואר הוא היום ה-54 בשנה, בשבוע ה-8 בלוח הגרגוריאני. עד לסיום השנה, נשארו עוד 311 ימים (312 בשנה מעוברת).
נולדו

1133 – א-זאפר באמר אללה, הח'ליפה ה-12 של השושלת הפאטִמית במצרים (נרצח ב-1154)
1417 – האפיפיור פאולוס השני (נפטר ב-1471)
1417 – לודוויג התשיעי, דוכס בוואריה (נפטר ב-1479)
1443 – מתיאש הראשון, מלך הונגריה, מגדולי מלכי הונגריה (נפטר ב-1490)
1633 – סמיואל פיפס, עובד מדינה בריטי, כתב יומן מפורסם (נפטר ב-1703)
1685 – גאורג פרידריך הנדל, מלחין (נפטר ב-1759)
1743 – מאיר אנשל רוטשילד, אבי שושלת רוטשילד (נפטר ב-1812)
1787 – אמה וילארד, מחנכת ופעילת זכויות נשים אמריקאית (נפטרה ב-1870)
1840 – קרל מנגר, כלכלן אוסטרי (נפטר ב-1921)
1879 – קזימר מלביץ', צייר ומעצב אוקראיני (נפטר ב-1935)
1889 – מוסידורה, שחקנית קולנוע, תסריטאית ובמאית צרפתייה (נפטרה ב-1957)
1889 – ויקטור פלמינג, במאי קולנוע אמריקאי (נפטר ב-1949)
1897 – מרדכי נמיר, מזכ"ל ההסתדרות, ראש עיריית תל אביב-יפו, שר וחבר הכנסת מטעם מפא"י (נפטר ב-1975)
1899 – חיים ארלוזורוב, מדינאי פעיל ציוני ומראשי תנועת העבודה (נרצח ב-1933)
1899 – אריך קסטנר, סופר גרמני (נפטר ב-1974)
1899 – נורמן טאורוג, במאי קולנוע אמריקני (נפטר ב-1981)
1904 – ויליאם שיירר, עיתונאי והיסטוריון אמריקאי (נפטר ב-1993)
1908 – ויליאם מקמהון, ראש ממשלת אוסטרליה ה-20 (נפטר ב-1988)
1926 – כריסטיאן האביכט, היסטוריון גרמני שעסק ביוון העתיקה ואפיגרף של יוונית עתיקה (נפטר ב-2018)
1930 – גורו שימורה, מתמטיקאי יפני ופרופסור באוניברסיטת פרינסטון (נפטר ב-2019)
1937 – רפי לביא, אמן, צייר, צלם, מורה לאמנות, מבקר תקליטורים של מוזיקה קלאסית ומבקר אמנות במקומון "העיר" (נפטר ב-2007)
1939 – יוסף אמרי, פיזיקאי ישראלי, חתן פרס ישראל לחקר הפיזיקה (נפטר ב-2018)
1940 – פיטר פונדה, שחקן קולנוע אמריקאי (נפטר ב-2019)
1944 – דוד גרשטיין, אמן ישראלי
1944 – יוני גרשטיין, צייר, מאייר וקריקטוריסט חרדי-ישראלי מהזרם הליטאי
1945 – יוסי בן-חנן, אלוף בצה"ל, בעל עיטור העוז
1954 – ויקטור יושצ'נקו, נשיא אוקראינה
1955 – פליפ סונדרס, מאמן כדורסל ובעלים חלקי של קבוצת מינסוטה טימברוולבס מליגת ה-NBA (נפטר ב-2015)
1956 – מייקל אנג'לו באטיו, גיטריסט אמריקאי
1959 – גילה חסיד, זמרת, פסנתרנית, מלחינה ומנצחת חבורות זמר
1960 – נארוהיטו, קיסר יפן
1962 – עמיר לב, מוזיקאי וזמר ישראלי
1962 – פדרו מונסון, כדורגלן ומאמן ארגנטינאי
1963 – ריינהרד ג. הייניש, מדען אוסטרי ומרצה באוניברסיטה
1964 – רונאן ויברט, שחקן אנגלי (נפטר ב-2022)
1965 – מייקל דל, מייסד ומנכ"ל חברת המחשבים דל
1966 – קריסטין דייוויס, שחקנית אמריקאית
1967 – הלן דארוז, שפית צרפתיה זוכת שני כוכבים במדריך מישלן האדום
1970 – ניסי נאש, שחקנית אמריקאית
1976 – קלי מקדונלד, שחקנית סקוטית זוכת פרסי אמי ופרס גילדת שחקני המסך
1978 – רות דולורס וייס, זמרת-יוצרת ישראלית
1981 – גארת' בארי, כדורגלן אנגלי
1981 – ג'וש גד, שחקן אמריקאי-יהודי
1983 – אמילי בלאנט, שחקנית בריטית זוכת פרס גלובוס הזהב
1983 – אחמד חוסאם, כדורגלן מצרי
1983 – עזיז אנסרי, שחקן, קומיקאי וסטנדאפיסט אמריקאי ממוצא הודי
1985 – תמר זיסקינד, מלכת היופי של ישראל לשנת 2008
1986 – סקיילר גריי, זמרת, מוזיקאית, פזמונאית ומפיקה אמריקאית
1989 – מונא חווה, שחקנית ומוזיקאית ערביה-ישראלית
1992 – לירון כרקוקלי, שחקנית וזמרת ישראלית
1993 – אליענה מגון, שחקנית, מדבבת ומוזיקאית ישראלית
1994 – דקוטה פנינג, שחקנית קולנוע אמריקנית
1995 – טורי פילנובסקי, מתעמלת אומנותית ישראלית
2012 – אסטל, דוכסית אוסטרגוטלנד, יורשת העצר שוודית
נפטרו

715 – וליד הראשון, ח'ליף בית אומייה (נולד ב-668)
1270 – איזבל הקדושה, נסיכת צרפת (נולדה ב-1225)
1447 – המפרי, דוכס גלוסטר (נולד ב-1390)
1447 – האפיפיור אאוגניוס הרביעי (נולד ב-1383)
1464 – יינג-דזונג, קיסר סין (נולד ב-1427)
1766 – סטניסלאב לשצ'ינסקי, מלך פולין (נולד ב-1677)
1821 – ג'ון קיטס, משורר אנגלי (נולד ב-1795)
1848 – ג'ון קווינסי אדמס, נשיאה השישי של ארצות הברית (נולד ב-1767)
1855 – קרל פרידריך גאוס, מתמטיקאי גרמני (נולד ב-1777)
1930 – צינה דיזנגוף, ממייסדי תל אביב ורעייתו של ראש עירייה הראשון שלה, מאיר דיזנגוף (נולדה ב-1872)
1930 – הורסט וסל, מחבר המנון המפלגה הנאצית (נולד ב-1907)
1931 – נלי מלבה, זמרת סופרן אוסטרלית, (נולדה ב-1861)
1932 – אמט פורסט ברנץ', מושל אינדיאנה ה-31 (נולד ב-1874)
1934 – אדוארד אלגר, מלחין בריטי (נולד ב-1857)
1946 – נתלה טומויוקי ימאשיטה, גנרל בצבא היפני הקיסרי במלחמת העולם השנייה (נולד ב-1885)
1957 – סטן לורל, שחקן וקומיקאי מהצמד "לורל והארדי" (נולד ב-1890)
1969 – סעוד, מלך ערב הסעודית (נולד ב-1902)
1969 – דוד שאלתיאל, ממפקדי הש"י, מפקד חטיבת עציוני, אלוף בצה"ל ושגריר ישראלי בארצות שונות (נולד ב-1903)
1969 – יחיאל מוהר, משורר ישראלי (נולד ב-1921)
1974 – הנס ברנד גיזביוס, מאנשי קשר העשרים ביולי (נולד ב-1904)
1990 – דוד סמויילוב, משורר ומתרגם סובייטי (נולד ב-1920)
2000 – עפרה חזה, זמרת ישראלית (נולדה ב-1957)
2000 – סטנלי מתיוס, כדורגלן אנגלי (נולד ב-1915)
2003 – רוברט ק. מרטון, סוציולוג אמריקאי (נולד ב-1910)
2003 – שלמה ארגוב, דיפלומט, פקיד בכיר במשרד החוץ של ישראל ושגריר ישראל בבריטניה ובארצות נוספות (נולד ב-1929)
2014 – מנשה הראל, גאוגרף וחוקר ארץ ישראל (נולד ב-1917)
2014 – עליזה הרץ-זומר, פסנתרנית יהודייה (נולדה ב-1903)
2015 – חיים קורפו, שר התחבורה וחבר הכנסת מטעם גח"ל והליכוד (נולד ב-1921)
2017 – יעקב אדלשטיין, דיין ופוסק חרדי, רב העיר רמת השרון (נולד ב-1924)
2018 – יעקב הירש, מנכ"ל משרד מבקר המדינה, פעיל ביחסי גרמניה–ישראל ובסיוע לניצולי השואה (נולד ב-1924)
2019 – סטנלי דונן, במאי קולנוע, כוריאוגרף ומפיק (נולד ב-1924)
2019 – איירה גיטלר, עיתונאי, מבקר והיסטוריון ג'אז יהודי אמריקאי (נולד ב-1928)
2019 – שמואל וולף, שחקן תיאטרון, קולנוע וטלוויזיה ישראלי (נולד ב-1934)
2020 – אליהו נסים, פרופסור מן המניין בפקולטה להנדסת אווירונאוטיקה בטכניון (נולד ב-1933)
2021 – אחמד זכי ימאני, פוליטיקאי סעודי (נולד ב-1930)
2022 – ישראל דורון, ראש עיריית עכו (נולד ב-1924)
2022 – אנטונייטה סטלה, זמרת אופרה איטלקייה (נולדה ב-1929)
2022 – שילה בנסון, עיתונאית ומבקרת קולנוע אמריקאית (נולדה ב-1930)
2022 – יואל מרקוס, עיתונאי ופובליציסט ישראלי (נולד ב-1932)
2024 – ג'קי לוגרי, שחקנית אמריקאית (נולדה ב-1930)
חגים ואירועים החלים ביום זה

ברוניי – היום הלאומי
רוסיה – יום מגיני האומה (אנ')
האימפריה הרומית – טרמינלה
22 בפברואר – 24 בפברואר
פברואר
לוח אירועים שנתי
מאיר אנשל רוטשילד
ויקטור פלמינג
חיים ארלוזורוב
נארוהיטו, קיסר יפן
ג'ון קווינסי אדמס
קרל פרידריך גאוס
עפרה חזה
הלכות צבא

ערך זה עוסק באופן קיום ההלכה בצבא. אם התכוונתם להלכות הייחודיות לשעת מלחמה, ראו .
הלכות צבא הוא התחום ההלכתי שעוסק בהתנהגות הראויה בצבא ובמלחמה, ובקיום ההלכה כפי שהיא מתבטאת במסגרת הצבאית.
בחז"ל

בספרות חז"ל אין עיסוק רב בשאלת קיום ההלכה במסגרת הצבאית, אולם במסכת עירובין מובא רצף של הלכות הבאות להקל על היוצאים למלחמה: היתר לקחת עצים ללא חשש גזל, ופטור מנטילת ידיים, מעישור דמאי ומעירובי חצרות. (משנה עירובין א, י). בתלמודים מבואר שהלכות אלו נקבעו בשעה ש"חנו על הבאר", וככל הנראה מדובר במצור על החקרא במהלך מרד החשמונאים.
בראשונים

הדיון בהלכות צבא בתקופת הראשונים, הוא מועט ומפוזר במקומות שונים.
הרמב"ם במשנה תורה אסף את הלכות הצבא ב"הלכות מלכים ומלחמותיהם" פרקים ה-ח והוא ככל הנראה היחיד בתקופה זו שריכז הלכות אלו בצורה מסודרת. עדות לכך שהדיון ההלכתי בנושאים אלו היה דל אנחנו יכולים למצוא בכך שלפעמים מקורותיו של הרמב"ם הם לא התלמוד, אלא מקורות תנאיים כגון הספרא ואפילו המקרא עצמו.
באחרונים

החפץ חיים חיבר ספר בשם "מחנה ישראל", שיועד לחיילים ששירתו בצבאות זרים באירופה. הספר כולל דברי מוסר ואמונה, וכן הלכות בסיסיות, בעיקר בדיני שבת ותפילה. כך נכתב בהקדמה:
ועל פי הרוב אנשי הצבא עומדים במקום שאין מצוי להם ממי לשאול אפילו דינים הפשוטים וכל שכן דברים הצריכים עיון ועל כן מצאתי את עצמי מחויב בדבר לערוך מפי סופרים וספרים את הדינים הנצרכים להם (והכל בדבר שאין מתנגד לחוקי הקיר"ה).
באחרונים > במדינת ישראל

עם הקמת צה"ל בשנת 1948, ייסד הרב שלמה גורן את הרבנות הצבאית, ועמד בראשה עד שנת 1971. בתפקיד זה הקים את התשתית לשירות חיילים דתיים בצבא, כולל פסיקת הלכה בנושאים צבאיים. בין הספרים שיצאו בשנים אלו ניתן למנות שלושה מכרכי "משיב מלחמה", שו"ת בענייני צבא, מלחמה וביטחון, ואת "קובץ פסקי הלכות צבא" שיצא בשנת תשי"ט בהוצאת הרבנות הצבאית. הרב גורן עסק בסוגיות מורכבות, ובין היתר התיר עגונות, החל ממלחמת העצמאות ועד עגונות אח"י דקר ואח"י אילת.
ספרי הלכה צבאית נוספים הם שו"ת "כחיצים ביד גיבור" (ארבעה כרכים) של הרב אביחי רונצקי, שמונה לאחר מכן לתפקיד הרב הצבאי הראשי, שו"ת "קשרי מלחמה" (חמישה כרכים) של הרב אייל קרים, שעם כניסתו של הרב רונצקי לתפקיד הרב הצבאי הראשי מונה לראש תחום הלכה ברבנות הצבאית, ספר "בעמק ההלכה" של הרב זכריה בן-שלמה, שו"ת "מלומדי מלחמה" של הרב נחום אליעזר רבינוביץ', ספר "משא בהר" של הרב אברהם אבידן, "הצבא כהלכה" מאת הרב יצחק קופמן, ושו"ת "המורים בקשת" של הרב מישאל רובין.
בין ספרי ההדרכה המעשית ניתן למצוא את "דיני צבא ומלחמה" של הרב שלמה זלמן מן-ההר, "הלכות צבא" של הרב זכריה בן-שלמה, "הצבא כהלכה" של הרב יצחק קופמן, "צבא כהלכה" של הרב יוסף צבי רימון ו"ספר הראל" של הרב אליעזר שנוולד. בשנים האחרונות מוציא מדור הלכה של הרבנות הצבאית חוברות בנושאים ספציפיים כמו הלכות חגים או חוברות הדרכה ליחידות השונות, ספר בשם "תורת המחנה", וכתב עת המוקדש להלכות צבא בשם "מחניך".
ראו גם

הלכות מלחמה
הלכות מדינה
כהן משוח מלחמה
לא תערץ מפניהם
לקריאה נוספת

י"ז כהנא, שירות בצבא בספרות התשובות, בתוך מחקרים בספרות התשובות, ירושלים: תשל"ג.
חניאל נהרי, הספרות ההלכתית לחייל בהתפתחותה (1975–1880), עבודה לתואר שני, אוניברסיטת בר-אילן, 2003.
סטיוארט כהן, ספרא וסייפא ומה שביניהם: עיצוב הלכות צבא ומלחמה בישראל 2004-1948, עיונים בתקומת ישראל 15, 2005, עמ' 203-175
פרופ' הלל וייס, החיל הדתי החדש בספרות העכשווית ובהקשר ספרות המלחמה העברית, ייעודי
ספר מחנה ישראל על הלכות צבא מאת החפץ חיים שחולק למתנדב היהודי לצבא הבריטי במלחמת העולם השנייה
מורמנסק

| --- | --- |
סמל מורמנסקסמל מורמנסק

 מדינה:  רוסיה רוסיה
 אובלסטי:  מחוז מורמנסק מחוז מורמנסק
 ראש העיר:  דמיטרי פיליפוב
 תאריך ייסוד:  4 באוקטובר 1916
 שטח:  150.55 קמ"ר
 גובה:  46 מטרים
 אוכלוסייה:  ‏
  ‑ בעיר:  267,422 (2023)
  ‑ צפיפות:  1,976.92 נפש לקמ"ר (2015)
 קואורדינטות:  68°58′00″N 33°05′00″E﻿ / ﻿68.966666666667°N 33.083333333333°E﻿ / 68.966666666667; 33.083333333333 
 אזור זמן:  UTC +3
 http://www.citymurmansk.ru/
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימורמנסק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימורמנסק(למפת מחוז מורמנסק רגילה) אפטיטי סברומורוסק מונצ'גורסק קנדלקשה קירובסק פוליארני זפוליארני נורווגיה פינלנד קרליה א. ים ברנץ הים הלבןמורמנסק(למפת מחוז מורמנסק מוגדלת) אפטיטי סברומורוסק מונצ'גורסק קנדלקשה קירובסק פוליארני זפוליארני נורווגיה פינלנד קרליה א. ים ברנץ הים הלבןמורמנסק  he tabBackground:;tabBorder:#aaa;defaultTab:0;
 
נמל מורמנסק
מורמנסק (ברוסית: Му́рманск) היא עיר בקצה הצפון-מערבי של רוסיה (קו רוחב 68°58 צפון, קו אורך 33°05 מזרח), מצפון לחוג הקוטב הצפוני, עם נמל ימי לחופי מפרץ קולה, 12 ק"מ מים ברנץ על חופו הצפוני של חצי האי קולה, לא רחוק מגבול רוסיה עם נורווגיה ופינלנד. אוכלוסיית העיר מונה 298,096 בני אדם (אומדן 2017).
מורמנסק היא העיר הגדולה ביותר בעולם באזור הארקטי. העיר היא בירת מחוז מורמנסק. בעיר שוכן בסיס חשוב של חיל הים הרוסי. מיקומו של בסיס חיל הים חשוב לרוסיה, מאחר שלמרות שהעיר נמצאת באזור הארקטי, הנמל נשאר נקי מקרח במשך כל ימות השנה, הודות לזרם הצפון-אטלנטי החם.
היסטוריה

העיר, ידועה בעבר בשם רומאנוב שעל המורמן (Романов-на-Мурмане), נוסדה ב-21 בספטמבר 1916, כשנבנתה מסילת ברזל לחצי האי קולה וקיבלה את שמה מהשושלת המלכותית הרוסית בית רומנוב. מורמן הוא השם הרוסי הישן לים ברנט ולעם הנורווגי, שנקראו הנורמנים. סברה אחרת אומרת שהמילה 'מורמן' נובעת מהמילים אדמה וים בשפה הסאמית. העיר קיבלה את שמה הנוכחי לאחר מהפכת אוקטובר ב-1917.
משנת 1918 עד 1920, הייתה העיר בשלטון המעצמות המערביות, שהיו בעלות הברית של הצבא הלבן במלחמת האזרחים ברוסיה.
בזמן מלחמת העולם השנייה, איפשרה מורמנסק את הקשר של רוסיה לעולם המערבי והייתה נמל למסחר נרחב עם כוחות בעלות הברית, בעיקר יבוא של טובין לתוך ברית המועצות ויצוא חומרי גלם שהובלו בשיירות ארקטיות אל הנמל ואליו.
הכוחות הגרמנים הפציצו את העיר ב-1941. מורמנסק סבלה מהרס נרחב ביותר, שנייה רק לסטלינגרד בהיקף ההרס. אך ההתנגדות הסובייטית מנעה מהגרמנים לכבוש את העיר ולהפסיק את תנועת הרכבות. התנגדות זו צוינה לשבח ב-1985 כאשר מורמנסק נבחרה לעיר גיבורה, ופסל של אליושה, המציג חייל רוסי ממלחמת העולם, הוצב במקום המשקיף על נמל העיר.
בזמן המלחמה הקרה העיר הייתה מרכז צוללות ושוברות קרח סובייטי, ומאז התפרקות ברית המועצות היא נשארה מרכז של חיל הים הרוסי. מאז התפרקות ברית המועצות, העיר סובלת מהגירה שלילית - בשנת 1989 בעיר התגוררו כ-470 אלף תושבים ובשנת 2015 רק כ-300 אלף.
מאז שנות ה-90 של המאה ה-20 נבנו בתי מגורים רבים והעיר התרחבה דרומה מזרחה וצפונה ובשנות ה-2000 החלו בבניית מרכזי מסחר.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פוליטיקה וממשל > חלוקה מנהלית

שטח העיר — 138.98 קמ"ר. העיר מחולקת לשלושה מחוזות מנהליים: מחוז לנין, מחוז אוקטובר ומחוז האחד במאי.
המחוזות מכילים את השכונות והאזורים הישנים בעיר: מרכז העיר, בולניצ'ני גורודוק, ז'ילסטרוי, פטושקינה, שדה פלאנרנוי, גווארדייסקי, נובויה פלאטו, סקאלני, רוסטה, הכף הירוקה, אזור התעשייה, צפון נאגורניה, דרום נאגורנויה, קאמנויה פלאטו, עמק אויוטה, שלוש הידיות, דרוביאנויה, כף אברהם, רוסליאקובו.
פוליטיקה וממשל > הרשות המחוקקת והרשות המבצעת

הגוף הייצוגי של השלטון המקומי הוא המועצה העירונית של העיר מורמנסק ובה 30 חברים הנבחרים אחת לחמש שנים. עד 2010 הרשות המבצעת הייתה מנוהלת על ידי ראש העיר, שנבחר בבחירת ישירות.
מאז אוגוסט 2010 הוחלט כי ראש העיר ימונה בהצבעת חברי המועצה אחת לחמש שנים.
עקב היותה בירת מחוז מורמנסק, בתחומי העיר נמצאים כל גופי הרשות המבצעת, המחוקקת והשופטת של המחוז: כל גופי ממשלת מחוז מורמנסק לרבות משרד המושל שוכנים בבניין אחד בשדרות לנין בעיר, בעוד הדומה המחוזית של מורמנסק שוכנת ברחוב סופיה פרבוסקאיה. בית המשפט המחוזי שוכן ברחוב פושקין בעיר.
פוליטיקה וממשל > ראש העיר

ראש העיר נבחר בבחירות חשאיות בין חברי המועצה לכהונה בת 5 שנים. ראש העיר הראשון שלאחר נפילת ברית המועצות, אולג נאידיונוב כיהן במשך 11 שנים כראש העיר ותרם רבות לפיתוח העיר.
בספטמבר 2003 נערכו בחירות לראשות העיר, בהן זכה גנאדי גברליאנוב אך כעבור חודש חלה קשות והוא התפטר כעבור שנה. בסתיו 2004 נערכו בחירות שוב ובהן זכה מיכאיל סבצ'נקו שכיהן עד מרץ 2009 כשהפסיד בבחירות לסרגיי סובוטין. במאי 2010 סובוטין פוטר ואחריו כיהנו סטפן טנאניקין, אלכסיי ולר ודמיטרי פיליפוב, שמונו בהצבעה של חברי המועצה המחוקקת.
פוליטיקה וממשל > ראש העיר > ראשי העיר

| שנות כהונה | שם | תפקיד |
| --- | --- | --- |
| 1917—1918 | קזימיר קטלינסקי | מפקד מורמנסק |
| 1918—1918 | אלכסיי יורייב (אלכסייב) | יו"ר ועדת ההוצאה לפועל של מועצת מורמנסק |
| 1920—1920 | איוואן אלכסנדרוב (אורלוב) |  |
| 1920—1920 | איוואן פוספלוב |   |
| 1926—1927 | אלכסנדר מלר | יושב ראש המועצה העירונית |
| 1927—1929 | דמיטרי פאנוב |  |
| 1929—1931 | איוואן קונדראטייב |  |
| 1931—1932 | יבגני זינגיס |  |
| 1933—1934 | פיוטר גורבונוב |  |
| 1935—1936 | יאן לייטיס |  |
| 1936—1939 | ולדימיר וולגין |  |
| 1939—1940 | אלכסנדר בולשאקוב |  |
| 1940—1941 | סרגיי בוגדאנוב | יושב ראש ועדת ההוצאה לפועל של המועצה העירונית של נבחרי הפועלים |
| 1941—1942 | איוואן יבדוקימוב |  |
| 1942—1946 | אלכסנדר קולצוב |  |
| 1946—1950 | אנאטולי שלאשוב |  |
| 1950—1955 | איליה מיאקישב |  |
| 1955—1957 | ולדימיר וארליי |  |
| 1957—1958 | אנאטולי צ'צ'נין |  |
| 1958—1966 | וסילי מוסין |  |
| 1966—1973 | ויקטור סוטניקוב |  |
| 1973—1978 | ויקטור רומננקו |  |
| 1978—1984 | יורי בלאקשין | יו"ר ועדת ההוצל"פ של מועצת נבחרי העם העירונית |
| 1984—1989 | ולדימיר גוריאצ'קין |  |
| 1989—1991 | ניקולאי ברז'נוי |  |
| 1991—2003 | אולג נאידונוב | ראש עיר (ראש האדמיניסטרציה) |
| 2003—2004 | גנאדי גוריאנוב |  |
| 2004—2009 | מיכאיל סבצ'נקו | ראש המוסד המוניציפלי |
| 2009—2010 | סרגיי סובוטין |  |
| 2010 | סטפן טנאניקין |  |
| 2010-2016 | אלכסיי וולר |  |
| 2016 | תמרה פריאמיקובה | ממלאת מקום |
| משנת 2016 | דמיטרי פיליפוב |  |
ספורט

בעיר 296 מתקני ספורט, לרבות 2 היכלי ספורט, 2 אצטדיונים גדולים (אצטדיון סטרויטל והאצטדיון המרכזי), 4 בריכות שחייה, 6 מתקני החלקה על הקרח, 3 מרכזי סקי, מתחם לאתלטיקה ואולם ו-93 אולמות ספורט.
מבין מועדוני הספורט הידועים בעיר, הם קבוצת הכדורגל סבר מורמנסק מהליגה הרוסית השלישית וקבוצת "מורמן" שהתמודדה בעבר בליגת העל הרוסית בבנדי.
ערים תאומות

איסלנד אקוריירי, איסלנד
נורווגיה וודסו (אנ'), נורווגיה
הולנד חרונינגן, הולנד
ארצות הברית ג'קסונוויל, פלורידה, ארצות הברית
שוודיה לולאו, שוודיה
בלארוס מינסק, בלארוס
פינלנד רובניימי, פינלנד
נורווגיה טרומסה, נורווגיה
פולין שצ'צ'ין, פולין
ישראל קריית שמונה, ישראל
הערות שוליים

↑  ראו Murmansk באתר region.murman.ru.
↑  Официальный сайт Совета депутатов г. Мурманска Состав
↑  Устав муниципального образования Мурманск
↑  ФЗ РФ от 06.10.03 г. № 131-ФЗ «Об общих принципах организации местного самоуправления в Российской Федерации»
↑  Решение Совета О ПОЛОЖЕНИИ О КОНКУРСЕ НА ЗАМЕЩЕНИЕ ДОЛЖНОСТИ ГЛАВЫ АДМИНИСТРАЦИИ ГОРОДА МУРМАНСКА
↑  Официальный сайт администрации города-героя Мурманска
| --- | --- |
בקרת זהויות :  NLI: 987007564196805171  BnF: cb119639369 (data)  GND: 4101791-2  LCCN: n80158497  MusicBrainz: e488d673-f0d9-4eab-8109-2d2a248f7873  NARA: 10045011  NKC: ge384787  SUDOC: 027641155  VIAF: 144250388   WorldCat (עם VIAF): 144250388 
החלוקה המנהלית של מורמנסק
מתחם הספורט "סטרויטל"
ביסופרולול

| --- | --- |

 שמות מסחריים בישראל
 ביסופרולול פומראט אינובמד, קרדילוק, קונקור
 נתונים כימיים
 כתיב כימי:  C18H31NO4 
 מסה מולרית:  325.443 g/mol
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 מזהים
 קוד ATC:  C07AB07 
 מספר CAS:  66722-44-9
 PubChem:  2405
 ChemSpider:  2312
 
ביסופרולול (באנגלית: Bisoprolol) היא תרופה המשמשת בעיקר לטיפול במחלות לב, ונמכרת בין היתר תחת שמות המותג "זבטה" (Zebeta), "קונקור" ו"קרדילוק". התרופה משמשת במיוחד לטיפול בלחץ דם גבוה, בכאבי חזה חוזרים עקב זרימת דם לא מספיקה לשריר הלב, ובאי ספיקת לב. היא נלקחת בטבליות דרך הפה.
לתרופה תופעות לוואי נפוצות הכוללות כאב ראש, סחרחורת המחמירה בקימה, עייפות, שלשול, רגישות לקור, חוסר תחושה ונפיחות ברגליים. מרבית התופעות חולפות לאחר הסתגלות הגוף לתרופה. תופעות לוואי חמורות יותר כוללות החמרה באסתמה, חסימת היכולת לזהות רמת סוכר נמוכה בדם והחמרת אי ספיקת לב. ישנו חשש כי השימוש בתרופה במהלך ההיריון יכול להזיק לתינוק. ביסופרולול הוא ממשפחת התרופות חוסמי בטא מסוג β1 סלקטיבי.
ביסופרולול נרשם כפטנט בשנת 1976 ואושר לשימוש רפואי ב-1986. הוא מופיע ברשימת התרופות החיוניות של ארגון הבריאות העולמי, שהיא רשימת התרופות החשובות ביותר הדרושות במערכת בריאות בסיסית. ביסופרולול זמין כתרופה גנרית. העלות הסיטונאית בעולם המתפתח היא כ-2.98 כדי 4.94 דולרים לחודש. בארצות הברית, בשנת 2015, זה לא עולה על 25 ל-50 דולר בחודש.
היסטוריה ושימוש נפוץ

ביסופרולול נרשם כפטנט בשנת 1976, ואושר לשימוש רפואי בשנת 1986. הוא אושר לשימוש רפואי בארצות הברית בשנת 1992.
ביסופרולול זמין כתרופה גנרית ואושר על ידי ה- FDA לייצור על ידי טבע, מיילן, סנדוז, אורובינדו, ויוניכם (Unichem).
שימוש רפואי

ביסופרולול מועיל בטיפול ביתר לחץ דם, מקטין את זרימת הדם ללב (איסכמיה לבבית); בטיפול באי-ספיקת לב, ובטיפול מניעתי לפני טיפול ראשוני לאחר התקפי לב, ומקטין את הסיכוי להישנות התקפי לב. Bisoprolol מטרות יתר לחץ דם (לחץ דם גבוה). באיסכמיה לבבית, התרופה משמשת כדי להפחית את הפעילות של שריר הלב, ובכך מפחיתה את צריכת החמצן וחומרי ההזנה, כך שאספקת דם מופחתת לשריר הלב עדיין יכולה להעביר אליו כמות מספקת של חמצן וחומרים מזינים.
ניתן להשתמש בביסופרולול לטיפול במחלות לב וכלי דם כגון יתר לחץ דם, מחלת לב כלילית, הפרעות קצב, מחלת לב איסכמית, ואוטם שריר הלב לאחר אירוע חריף. אצל חולים עם אי ספיקת לב ניתן לטפל דרך מתן ביסופרולול בשילוב תרופות נוספות (בדרך כלל מעכבי ACE, משתנים, וכן דיגיטליס גליוקוזיס). בחולים עם אי ספיקת לב, התרופה מפחיתה את הצורך ואת הצריכה של חמצן של שריר הלב. חשוב מאוד להתחיל עם מינון נמוך, כי ביסופרולול מפחית את כוחם של שרירי הלב, מצב שהוא לא רצוי במצבים של אי ספיקת לב.
תופעות לוואי

מנת יתר של ביסופרולול עלולה להוביל לעייפות, לתת-לחץ דם, לרמת סוכר נמוכה בדם, ולברדיקרדיה. מנת יתר של התרופה יכולה לגרום גם לברונכוספאזם (התכווצות סימפונות) ולרמת סוכר נמוכה בדם.
תופעות לוואי > אזהרות

בדרך כלל אנשים עם היסטוריה של אסתמה או התכווצות סימפונות אמורים להימנע משימוש בחוסמי בטא, כיוון שהם עלולים להחריף את המחלה. ייתכן שיעשו שימוש בחוסם בטא סלקטיבי בטא-1, כמו ביסופרולול, במקרים שבהם לא ניתן להשתמש באפשרויות אחרות.
מנגנון הפעולה

ביסופרולול היא תרופה שמגנה על הלב, כיוון שהיא חוסמת באופן סלקטיבי גירוי קטכולאמינים (אדרנלין) של קולטנים אדרנרגיים β1, אשר נמצאים בעיקר בתאי שריר הלב ורקמות ההעברה של הלב (cardiospecific), אבל נמצאים גם בתאי גסטאגלומרולר (juxtaglomerular) בכליות. בדרך כלל, גירוי אדרנלין ונוראדרנלין של β1 אדרנורצפטור (adrenoreceptor β1) מפעיל שטף איתות (Gs חלבון cAMP) אשר מוביל בסופו של דבר להתכווצות מוגברת וקצב לב מוגבר של שריר הלב וקוצב לב, בהתאמה. ביסופרולול חוסם את ההפעלה של שטף זה, לכן הוא מקטין את רמת גירוי האדרנלין של שריר הלב ותאי קוצב הלב. ירידה ברמת האדרנלין מראה פחות התכווצות של שריר הלב, וירידה בקצב הלב בקוצבי לב.
אלו הם גורמים חיוביים כי הם מטפלים ביתר לחץ דם, התקפי לב ואיסכמיה. הירידות בכיווצי הלב ובקצב לב מועילות לטיפול ביתר לחץ דם כי הם מורידות את לחץ דם, אבל עבור אמצעי מניעה להתקפי לב ואיסכמיה לבבית, ירידות אלה בשיעור והתכווצות הלב מפחיתות את הביקוש של הלב לחמצן וחומרים מזינים; טיפול ראשוני לאחר התקפי לב יהיה מניעת הישנות של אוטם שריר הלב.
פרמקולוגיה וביוכימיה

לביסופרולול ישנם מאפייני מסיסות הן של השומנים והן של מים, מה שהופך אותו מועמד מוביל לעומת חוסמי בטא ואפילו על חוסמי β1 אחרים, כיוון שהעובדה שהוא מסיס במים מורידה את שכיחות תופעות הלוואי במערכת העצבים המרכזית (חוסר יכולת לקלוט למוח לעומת תרכובות שהן ליפופיליות באופן טהור. לביסופרולול יש זמן מחצית חיים של 10–12 שעות, וכאשר הוא מתעכל מתרחשת ספיגה כמעט מלאה שלו לתוך זרם הדם. הקליטה הגבוהה מעידה על רמת ספיגה גבוהה (כ-90%). כאשר הוא מופרש החוצה, הגוף מפזר אותו באופן שווה (50-50) בין הכליה והכבד. מסיבות אלה נוח לתת אותו במינון של פעם אחת ביום.
סלקטיביות β1

סלקטיביות β1 של ביסופרולול (β1 selectivity) חשובה במיוחד לעומת חוסמי בטא לא סלקטיביים (nonselective beta blockers).ההשפעות של התרופה מוגבלות לאזורים מסוימים שמכילים אדרנו-רצפטורים(adrenoreceptors) מסוג β1) β1, שהם בעיקר הלב וחלק מהכליה. ביסופרולול ממזער את תופעות הלוואי שעלולות להופיע במתן חוסמי בטא לא ספציפיים, בהם תתרחש חסימה של אדרנו-רצפטורים אחרים (β2, β3, α1, α2). הקולטנים האחרים מעוררים מגוון של תגובות בגוף וחסימתם יכולה לגרום למגוון רחב של תופעות, אך אדרנו-רצפטורים מסוג β1 הם לרוב ספציפיים ומיועדים ללב (cardiospecific), מה שהופך את השימוש בביסופרולול למועדף בטיפול באירועים לבביים.
לביסופרולול יש רמה גבוהה יותר של סלקטיביות β1 לעומת חוסמי בטא סלקטיביים אחרים, כמו אתנולול, מטופרולול ובטאקסולול. עם זאת, נביבולול (nebivolol) הוא בערך פי 3.5 יותר סלקטיבי.
מערכת רנין-אנגיוטנסין

ביסופרולול מעכב הפרשת רנין בכ 65% ו טכיקרדיה בכ -30%.
ראו גם

תרופות
מחלות לב
תופעות לוואי
המינהל המרכזי לסטטיסטיקה

| --- | --- |

 מידע כללי
 מדינה:  ברית המועצות 
 תאריך הקמה:  25 ביולי 1918 
 תאריך פירוק:  1991 
 
המינהל המרכזי לסטטיסטיקה (רוסית: Центральное статистическое управление) הייתה סוכנות ממשלתית סובייטית שגבתה נתונים סטטיסטיים והתקיימה משנת 1918 עד 1987, עת שמה שונה והיא הפכה בהמשך לשירות הפדרלי לסטטיסטיקה ממלכתית.
היסטוריה

המינהל הוקם ב-25 בינואר 1918 על בסיס צו ממשלתי על סטטיסטיקות מדינה, במקומן של המועצה הסטטיסטית והוועדה הסטטיסטית המרכזית תחת משרד הפנים שהיו קיימים קודם לכן בתקופת האימפריה הרוסית.
מנהלים

מבין שמונה מנהיגי הסוכנות הסטטיסטית הסובייטית בין 1918 ל-1941, חמישה נורו בשנים 39–1937: אוסינסקי, מינאייב, מיליוטין, קראבל, ורמניצ'ב.
לקריאה נוספת

תקופת הפעילות הסובייטית של גופים סטטיסטיים ממלכתיים (1918-1991)
Районирование СССР: Сб. материалов по районированию с 1917 г. по 1925 год / ק. ד. Egorov (עורכים). - M .: L .: כלכלה מתוכננת: של ברית המועצות, 1926. - 307 עם.
Алфавитный перечень районов, городов, городских поселений Союза ССР - M .: TSUNHU Gosplan, 1935.